|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 8. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 53** | | ОДЕЉЕЊЕ**:** | | ДАТУМ**:** |
| Наставна тема: | ЖИВОТ У ЕКОСИСТЕМУ | | | |
| Наставна јединица: | Однос међу организмима у екосистему; Кружење супстанце | | | |
| Тип часа: | Утврђивање | | | |
| Циљ часа: | * Утврђивање како су ученици разумели односе међу организмима у екосистему, особине биосфере и процесе кружења супстанце у природи. | | | |
| Очекивани исходи: | **Ученици ће бити у стању да:**   * наведу у каквим све односима могу да буду жива бића у екосистему; * објасне разлике између симбиозе и паразитизма; * објасне разлике између мутуализма и коменсализма; * наведу и објасне шта чини биосферу; * наведу и објасне процесе кружења супстанце у природи и значај ових процеса; * уоче везу између кружења супстанце и протицања енергије; * уоче како се дешава процес кружења воде, угљеника и азота. | | | |
| Облик рада: | Фронтални, индивидуални | | | |
| Наставне методе: | Дијалошка, рад на тексту | | | |
| Наставна средства: | Уџбеник, ПП презентација, Приручник за наставника уз уџбеник Биологија 8 | | | |
| Међупредметне компетенције: | Компетенција за учење, комуникација, рад са подацима и информацијама, решавање проблема | | | |
| Корелација са другим предметима: | Српски/матерњи језик, хемија, физика, географија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник дели ученицима унапред припремљен радни листић који се неће оцењивати, већ има сврху да ученике припреми за усмену проверу знања. (Листић не треба да садржи више од 5 питања и пожељно је припремити неколико различитих група питања). По завршетку рада ученици предају радни листић наставнику.  Наставник на табли пише наслов: ***Однос међу организмима у екосистему; Кружење супстанце***. Најављује усмену проверу знања.  **Главни део (25 минута):**  Наставник не поставља усмена питања ученицима, већ им нуди да извуку по три цедуље са питањима која се односе на оно о чему се говорило на претходним часовима. (Уз питања је пожељно да припреми ПП презентацију са одговарајућим сликама или шемама, како би ученици лакше дали одговор тумачећи слику или шему).    **Завршни део (10 минута):**  Наставник враћа радне листиће ученицима и даје им задатак да сами процене колико су добро урадили задатке и да сами исправе евентуалне грешке. Урађен и исправљен листић ученици лепе у својим свескама. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |