|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 8. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 31** | | ОДЕЉЕЊЕ**:** | | ДАТУМ**:** |
| Наставна тема: | ЧОВЕК И ЗДРАВЉЕ | | | |
| Наставна јединица: | Нездрав начин живота, последице и поремећаји | | | |
| Тип часа: | Обрада | | | |
| Циљ часа: | * Упознавање ученика са последицама и поремећајима услед нездравог начина живота | | | |
| Очекивани исходи: | **Ученици ће бити у стању да:**   * идентификују поремећаје у раду органа и система органа изазваних нездравим начином живота; * уоче на свом примеру колико су нездраве навике присутне у њиховом животу | | | |
| Облик рада: | Фронтални, индивидуални | | | |
| Наставне методе: | Монолошко-дијалошка, илустративна, рад на тексту | | | |
| Наставна средства: | Уџбеник, ПП презентација, хамер, самолепљиве цедуље, прилог 1, Приручник за наставника уз уџбеник Биологија 8 | | | |
| Међупредметне компетенције: | Компетенција за учење, комуникација, сарадња, рад са подацима и информацијама, решавање проблема | | | |
| Корелација са другим предметима: | Српски/матерњи језик, хемија, математика | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник ученицима даје самолепљиве папире и даје задатак да напишу неку изреку или изразе везане за здравље које су чули, по угледу на израз *Чистоћа је пола здравља* или да је сами смисле. Ученици читају шта су написали и лепе своје цедуље на припремљеном хамеру.  Очекивани записи: Поздрав; У здравље; Здравица; У здравом телу здрав дух; Ко има здравље има наду, Ко има наду има све; Здравље је највеће богатство...  Након тога наставник пита ученике да ли воде рачуна о свом здрављу.  Наставник саопштава да ће час бити посвећен упознавању са последицама и поремећајима услед нездравог начина живота и пише наслов : ***Нездрав начин живота, последице и поремећаји.*** Наставник питаученике зашто је важно да ово знају.  **Главни део (25 минута):**  Наставник на табли пројектује следећа питања и задатке. Ученици преписују питања и одговарају. Раде индивидуално.  А. Прочитај део текста у уџбенику на **страни 94** о ***седењу*** и искрено одговори.   1. Неправилно седим ДА / НЕ (заокружи један одговор) 2. У току дана седим више него што се крећем. ДА / НЕ (заокружи један одговор) 3. Осећам последице неправилног седења ДА / НЕ (заокружи један одговор)   Б. Прочитај део текста у уџбенику на **странама 94 и 95**  о ***прекомерној употреби телефона, телевизије и рачунара*** и искрено одговори.   1. Више времена проводим дружећи се преко друштвених мрежа, него директно. ДА / НЕ (заокружи један одговор) 2. У току дана у просеку проведем више од 2 сата користећи рачунар. ДА / НЕ (заокружи) 3. Не могу да замислим дан без мобилног телефона ДА / НЕ (заокружи један одговор)   В. Прочитај део текста у уџбенику на **страни 95**  о ***брзој храни*** и искрено одговори.   1. Брзу храну волим. ДА / НЕ (заокружи један одговор) 2. Брзу храну једем више од 3 пута недељно. ДА / НЕ (заокружи један одговор) 3. Пијем газирана пића. ДА / НЕ (заокружи један одговор)   По завршетку рада пребројавају се одговори и попуњава табела на табли. Изглед табеле се налази у прилогу 1.  **Завршни део (10 минута):**  Ученици анализирају 9 постављених питања и у процентима израчунавају колико је одговора било потврдно, а колико одрично. Након добијања резултата, уколико имају више потврдних одговора, наставник поново пита ученике да ли и даље могу да тврде да воде рачуна о здрављу. Наставник ученицима даје домаћи задатак да прочитају ***Биокутак*** на **страни 96** и ураде свој план добрих навика. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**

|  |  |  |  |  |  |  |
| --- | --- | --- | --- | --- | --- | --- |
|  | **Седење** | | **Прекомерна употреба телефона, телевизије и рачунара** | | **Брза храна** | |
|  | **Да** | **Не** | **Да** | **Не** | **Да** | **Не** |
| **1** |  |  |  |  |  |  |
| **2** |  |  |  |  |  |  |
| **3** |  |  |  |  |  |  |