|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 8. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 30** | | ОДЕЉЕЊЕ**:** | | ДАТУМ**:** |
| Наставна тема: | ЧОВЕК И ЗДРАВЉЕ | | | |
| Наставна јединица: | Адолесценција и одговоран однос према здрављу | | | |
| Тип часа: | Утврђивање | | | |
| Циљ часа: | * Утврђивање знања о променама у адолесценцији, заразним, незаразним болестима и начинима очувања здравља | | | |
| Очекивани исходи: | **Ученици ће бити у стању да:**   * препознају на себи промене које се дешавају у периоду адолесценције; * објасне промене које се дешавају у телу током менструалног циклуса; * праве разлику између полне и родне припадности; * објасне разлику између незаразних и заразних болести; * наведу основне путеве преношења заразних болести; * уоче везу између доброг имунитета и здравих стилова живота; * наведу полно преносиве болести и начине заштите. | | | |
| Облик рада: | Фронтални, индивидуални | | | |
| Наставне методе: | Монолошко-дијалошка, илустративна, рад на тексту | | | |
| Наставна средства: | Уџбеник, ПП презентација, радни листић, Приручник за наставника уз уџбеник Биологија 8 | | | |
| Међупредметне компетенције: | Компетенција за учење, комуникација, сарадња, рад са подацима и информацијама, решавање проблема | | | |
| Корелација са другим предметима: | Српски/матерњи језик, хемија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (5 минута):**  Наставник пита ученике шта је адолесценција. Ученици одговарају на постављено питање.  Наставник саопштава ученицима да ће час бити посвећен утврђивању знања о променама у адолесценцији, здрављу, заразним и незаразним болестима.  **Главни део (30 минута):**  Наставник ученицима поставља питања и отвара припремљену ПП презентацију са адекватним сликама и шемама, како би ученици лакше одговорили на питања или задатке.  **Питања:**  Да ли су здравље и хомеостаза синоними?  Наведи неколико начина да се спречи појава заразне болести.  Наведи неколико начина да се спречи појава незаразне болести.  Да ли се све незаразне болести могу спречити?  Који су могући путеви ширења заразних болести?  Шта је имунитет?  Да ли се свако ко је заражен неким изазивачем болести обавезно и разболи? Објасни.  Којим поступцима може да се утврди узрочник болести и начин лечења?  Шта се утврђује основним лабораторијским тестом крви?  Шта се утврђује основним лабораторијским тестом урина?  Шта је гонореја?  Шта је ХИВ, а шта сида?  Како се ХИВ преноси?  Како се ХИВ не преноси?  Које су мере заштите од полно преносивих болести?  Шта је контрацепција?  Ученици прате одговарање, слушају и имају задатак да проверавају тачност одговора и да исправе евентуалне грешке. Наставник своја запажања бележи у педагошку свеску. По завршетку разговора са учеником образлаже оцену, уз напомену на шта треба да обрати више пажње.  **Завршни део (10 минута):**  Наставник ученицима даје радни листић са питањима која се односе на адолесценцију, заразне и незаразне болести. Ученици раде листић и по завршетку рада читају своје резултате. Сви прате, исправљају евентуалне грешке и листиће лепе у својим свескама. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |